title: 2007/279/EZ: Odluka Europske središnje banke od 17. travnja 2007. o donošenju provedbenih pravila o zaštiti podataka u Europskoj središnjoj banci (ESB/2007/1)

text:
               01/Sv. 003

               HR

               Službeni list Europske unije

               135

         32007D0001(01)

               L 116/64

               SLUŽBENI LIST EUROPSKE UNIJE

               17.04.2007.

      ODLUKA EUROPSKE SREDIŠNJE BANKE

   od 17. travnja 2007.
   o donošenju provedbenih pravila o zaštiti podataka u Europskoj središnjoj banci
   (ESB/2007/1)
   (2007/279/EZ)
   IZVRŠNI ODBOR EUROPSKE SREDIŠNJE BANKE,
   uzimajući u obzir Ugovor o osnivanju Europske zajednice, a posebno njegov članak 286.,
   uzimajući u obzir Uredbu (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (1), a posebno njezin članak 24. stavak 8.,
   budući da:

               (1)

               Uredbom (EZ) br. 45/2001 utvrđuju se načela zaštite podataka i pravila koja se primjenjuju na sve institucije i tijela Zajednice te se predviđa službenik za zaštitu podataka (SZP) kojeg imenuju svaka institucija i tijelo Zajednice.

               (2)

               U skladu s člankom 24. stavkom 8. Uredbe (EZ) br. 45/2001 svaka institucija ili tijelo Zajednice mora donijeti daljnja provedbena pravila u vezi sa SZP-om u skladu s odredbama Priloga toj Uredbi,

         ODLUČIO JE:
   ODJELJAK 1.

      OPĆE ODREDBE

   Članak 1.
   Predmet i područje primjene
   1.   Ovom se Odlukom utvrđuju opća pravila za primjenu Uredbe (EZ) br. 45/2001 u vezi s Europskom središnjom bankom (ESB). Njome se pobliže dopunjuju odredbe Uredbe (EZ) br. 45/2001 koje se odnose na imenovanje i status službenika za zaštitu podataka kao i na njihove zadaće, dužnosti i ovlasti.
   2.   Ovom se Odlukom također pojašnjavaju uloge, zadaće i dužnosti kontrolora i koordinatora zaštite podataka te se određuju pravila u skladu s kojima subjekti na koje se odnose podaci mogu ostvariti svoja prava.
   Članak 2.
   Definicije
   Za potrebe ove Odluke, te ne dovodeći u pitanje definicije iz Uredbe (EZ) br. 45/2001, primjenjuju se sljedeće definicije:

               (a)

               „kontrolor” znači rukovoditelj nadležan za organizacijsku jedinicu koja određuje namjene i sredstva obrade osobnih podataka;

               (b)

               „koordinator zaštite podataka” znači član osoblja koji pomaže kontroloru pri izvršavanju njegovih obveza u vezi sa zaštitom podataka. Navedena osoba mora biti stručnjak za upravljanje evidencijama.

         ODJELJAK 2.

      SLUŽBENIK ZA ZAŠTITU PODATAKA

   Članak 3.
   Imenovanje, status i organizacijska pitanja
   1.   Izvršni odbor:

               (a)

               imenuje SZP-a među članovima osoblja ESB-a koji su dovoljno visoko rangirani da ispunjavaju zahtjeve iz članka 24. Uredbe (EZ) br. 45/2001;

               (b)

               određuje mandat SZP-a u razdoblju između dvije i pet godina; i

               (c)

               registrira SZP-a pri Europskom nadzorniku zaštite podataka (EDPS).

         2.   Izvršni odbor osigurava SZP-u neovisno obavljanje njegovih zadaća i dužnosti. Ne dovodeći u pitanje navedenu neovisnost:

               (a)

               SZP podliježe uvjetima zaposlenja ESB-a;

               (b)

               za administrativne potrebe SZP se raspoređuje u jednu od glavnih uprava i uprava ESB-a; i

               (c)

               osobe koje ocjenjuju SZP-a savjetuju se s EDPS-om prije nego što ocijene obavljanje njegovih zadaća i dužnosti.

         3.   Nadležni kontrolor osigurava da SZP bez odgađanja bude obaviješten:

               (a)

               kada se pojavi pitanje koje je povezano ili bi moglo biti povezano sa zaštitom podataka; i

               (b)

               o svim kontaktima s vanjskim strankama u vezi s primjenom Uredbe (EZ) br. 45/2001, posebno o svim kontaktima s EDPS-om.

         4.   Izvršni odbor može imenovati zamjenika SZP-a na kojeg se primjenjuju stavci 1. i 2. Zamjenik SZP-a pomaže SZP-u u izvršavanju njegovih zadaća i dužnosti te ga zamjenjuje u slučaju njegove odsutnosti.
   5.   Svi članovi osoblja koji pružaju pomoć SZP-u u vezi sa zaštitom podataka djeluju isključivo prema uputama SZP-a.
   Članak 4.
   Zadaće i dužnosti službenika za zaštitu podataka
   Pri ispunjavanju zadaća utvrđenih u članku 24. Uredbe (EZ) br. 45/2001 i u Prilogu toj Uredbi, SZP obavlja sljedeće dužnosti, prema potrebi uzimajući u obzir doprinos iz odgovarajućih glavnih uprava i uprava ESB-a:

               (a)

               savjetuje Izvršni odbor, kontrolore i koordinatore zaštite podataka o pitanjima u vezi s primjenom odredbi o zaštiti podataka u ESB-u. Izvršni odbor, svaki kontrolor, Odbor za osoblje ili pojedinac mogu se posavjetovati sa SZP-om u vezi s bilo kojim pitanjem koje se odnosi na tumačenje ili primjenu Uredbe (EZ) br. 45/2001;

               (b)

               na vlastitu inicijativu SZP-a ili na zahtjev Izvršnog odbora, kontrolora, Odbora za osoblje ili pojedinca, istražuje pitanja i događaje koji su izravno povezani sa zadaćama i dužnostima SZP-a o kojima je obaviješten te povratno izvješćuje osobu koja je naložila istragu. SZP nepristrano razmatra pitanja i činjenice, poštujući prava osobe na koju se odnose podaci. SZP obavješćuje sve druge uključene stranke ako to smatra potrebnim. Ako je podnositelj zahtjeva pojedinac ili ako podnositelj zahtjeva djeluje u ime pojedinca, SZP osigurava da zahtjev ostane povjerljiv, u mjeri u kojoj je to moguće, osim ako dotična osoba na koju se odnose podaci da svoju nedvosmislenu suglasnost da se sa zahtjevom postupa drukčije;

               (c)

               surađuje sa službenicima za zaštitu podataka drugih institucija i tijela Zajednice, posebno u razmjeni iskustava i znanja te predstavljanjem ESB-a u svim raspravama koje se odnose na zaštitu podataka, osim u sudskim postupcima; i

               (d)

               podnosi godišnji program rada i godišnje izvješće o aktivnostima SZP-a Izvršnom odboru i EDPS-u.

         Članak 5.
   Ovlasti službenika za zaštitu podataka
   SZP može:

               (a)

               zatražiti mišljenje bilo koje glavne uprave i uprave ESB-a o bilo kojem pitanju u vezi s njegovim zadaćama i dužnostima;

               (b)

               dati mišljenje o zakonitosti postojećih i predloženih postupaka obrade ili bilo kojem pitanju u vezi s obavješćivanjem o postupcima obrade;

               (c)

               upozoriti Izvršni odbor da pojedini član osoblja ne poštuje Uredbu (EZ) br. 45/2001; i

               (d)

               izvršavati druge zadaće iz Priloga Uredbi (EZ) br. 45/2001.

         ODJELJAK 3.

      KONTROLORI I KOORDINATORI ZAŠTITE PODATAKA

   Članak 6.
   Zadaće i dužnosti kontrolora i koordinatora zaštite podataka
   1.   Kontrolori osiguravaju da su svi postupci obrade osobnih podataka koji se obavljaju u njihovoj nadležnosti u skladu s Uredbom (EZ) br. 45/2001.
   2.   Pri ispunjavanju svoje obveze pomaganja SZP-u i EDPS-u u obavljanju njihovih dužnosti, kontrolori im moraju pružiti sve informacije, omogućiti pristup osobnim podacima i odgovoriti na pitanja u roku od 20 radnih dana od primitka zahtjeva.
   3.   Ne dovodeći u pitanje odgovornosti kontrolora:

               (a)

               Koordinatori zaštite podataka pomažu kontrolorima pri ispunjavanju njihovih obveza, na zahtjev kontrolora ili na vlastitu inicijativu. Pri tome se koordinatori za zaštitu podataka povezuju s članovima osoblja kontrolora koji im moraju pružiti sve potrebne informacije. Navedeno, prema diskrecijskom pravu nadležnog kontrolora, može uključivati pristup osobnim podacima koji se obrađuju u nadležnosti navedenog kontrolora.

               (b)

               Koordinatori zaštite podataka pomažu SZP-u:

                           i.

                           u utvrđivanju nadležnih kontrolora za postupke obrade osobnih podataka;

                           ii.

                           u prosljeđivanju savjeta SZP-a te pomaganju kontrolorima prema napucima SZP-a;

                           iii.

                           u drugim aspektima programa rada SZP-a kako je dogovoreno između SZP-a i rukovodstva koordinatora.

         Članak 7.
   Postupak obavješćivanja
   1.   Prije uvođenja novih postupaka obrade osobnih podataka, nadležni kontrolor o tome obavješćuje SZP putem izravnog sučelja kojem se pristupa preko mrežne stranice SZP-a na intranetu ESB-a. O svim postupcima obrade koji podliježu prethodnoj provjeri u skladu s člankom 27. stavkom 3. Uredbe (EZ) br. 45/2001 obavješćuje se EDPS dovoljno prije uvođenja kako bi mu se omogućila prethodna provjera.
   2.   Kontrolori bez odgađanja obavješćuju SZP o promjenama koje utječu na informacije sadržane u obavijesti koja je već podnesena SZP-u.
   ODJELJAK 4.

      PRAVA SUBJEKATA NA KOJE SE ODNOSE PODACI

   Članak 8.
   Registar
   Registar koji SZP vodi u skladu s člankom 26. Uredbe (EZ) br. 45/2001 služi kao indeks svih postupaka obrade osobnih podataka koji se obavljaju u ESB-u. Subjekti na koje se odnose podaci mogu upotrijebiti informacije iz registra za ostvarivanje svojih prava u skladu s člancima 13. do 19. Uredbe (EZ) br. 45/2001.
   Članak 9.
   Ostvarivanje prava subjekata na koje se odnose podaci
   1.   Uz pravo da budu primjereno obaviješteni o svakoj obradi njihovih osobnih podataka, subjekti na koje se odnose podaci mogu se pri ostvarivanju svojih prava u skladu s člancima 13. do 19. Uredbe (EZ) br. 45/2001 obratiti nadležnom kontroloru, kako je navedeno u nastavku.

               (a)

               Navedena prava mogu ostvariti samo subjekti na koje se odnose podaci i njihovi propisno ovlašteni predstavnici. Navedene osobe mogu ostvariti spomenuta prava bez naknade.

               (b)

               Zahtjevi za ostvarivanje navedenih prava upućuju se nadležnom kontroloru pisanim putem. Kontrolor udovoljava zahtjevu samo ako su identitet podnositelja zahtjeva i, prema potrebi, njegovo pravo da zastupa subjekt na koji se odnose podaci provjereni na odgovarajući način. Kontrolor bez odgađanja pisanim putem obavješćuje subjekt na koji se odnose podaci je li njegov zahtjev prihvaćen. Ako je zahtjev odbijen, kontrolor navodi razloge za odbijanje.

               (c)

               Kontrolor u bilo kojem trenutku u roku od tri kalendarska mjeseca od primitka zahtjeva omogućuje pristup u skladu s člankom 13. Uredbe (EZ) br. 45/2001 tako što subjektu na koji se odnose podaci omogućuje uvid u spomenute podatke na licu mjesta ili primitak njihove preslike, ovisno o želji podnositelja zahtjeva.

               (d)

               Subjekti na koje se odnose podaci mogu se obratiti SZP-u ako kontrolor ne poštuje rokove iz stavaka (b) ili (c). U slučaju očite zlouporabe od strane subjekata na koje se odnose podaci pri ostvarivanju njihovih prava, kontrolor može uputiti subjekt na koji se odnose podaci na SZP. Ako je slučaj proslijeđen SZP-u, on odlučuje o osnovanosti zahtjeva i primjerenom daljnjem postupanju. U slučaju neslaganja između subjekta na koji se odnose podaci i kontrolora, obje strane imaju pravo posavjetovati se sa SZP-om.

         2.   Članovi osoblja ESB-a mogu se posavjetovati sa SZP-om prije podnošenja pritužbe EDPS-u u skladu s člankom 33. Uredbe (EZ) br. 45/2001.
   Članak 10.
   Iznimke i ograničenja
   1.   Kontrolor može, ako se prethodno posavjetovao sa SZP-om, ograničiti prava iz članaka 13. do 17. Uredbe (EZ) br. 45/2001 na temelju uvjeta iz članka 20. Uredbe (EZ) br. 45/2001 i u skladu s tim uvjetima.
   2.   Osobe na koje se to odnosi mogu zatražiti od EDPS-a primjenu članka 47. stavka 1. točke (c) Uredbe (EZ) br. 45/2001.
   Članak 11.
   Istražni postupak
   1.   Svaki zahtjev za istragu u skladu s člankom 4. točkom (b) upućuje se SZP-u pisanim putem.
   2.   SZP u roku od 20 radnih dana od primitka zahtjeva šalje podnositelju zahtjeva potvrdu primitka zahtjeva.
   3.   SZP može istražiti pitanje na licu mjesta i zatražiti pisanu izjavu kontrolora. Kontrolor odgovara SZP-u u roku od 20 radnih dana od primitka zahtjeva SZP-a. SZP može zatražiti dodatne informacije ili pomoć od bilo koje glavne uprave i uprave ESB-a. Glavne uprave i uprave ESB-a pružaju te dodatne informacije ili pomoć u roku od 20 radnih dana od zahtjeva SZP-a.
   4.   SZP povratno izvješćuje podnositelja zahtjeva u roku od tri kalendarska mjeseca od primitka zahtjeva.
   Članak 12.
   Pravni lijekovi
   Uz pravne lijekove utvrđene u članku 32. Uredbe (EZ) br. 45/2001, koji su na raspolaganju svim subjektima na koje se odnose podaci, subjektima na koje se odnose podaci, a koji su članovi osoblja ESB-a, na raspolaganju su pravni lijekovi iz Uvjeta zaposlenja ESB-a.
   ODJELJAK 5.

      STUPANJE NA SNAGU

   Članak 13.
   Završna odredba
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Frankfurtu na Majni 17. travnja 2007.

            Predsjednik ESB-a

         Jean-Claude TRICHET

      (1)  SL L 8, 12.1.2001., str. 1.


title: Odluka Komisije (EU) 2017/1217 оd 23. lipnja 2017. o utvrđivanju mjerila za dodjelu znaka za okoliš EU-a za sredstva za čišćenje čvrstih površina (priopćeno pod brojem dokumenta C(2017) 4241) (Tekst značajan za EGP. )

text:
                  12.7.2017

                  HR

                  Službeni list Europske unije

                  L 180/45

            ODLUKA KOMISIJE (EU) 2017/1217
      оd 23. lipnja 2017.
      o utvrđivanju mjerila za dodjelu znaka za okoliš EU-a za sredstva za čišćenje čvrstih površina

            (priopćeno pod brojem dokumenta C(2017) 4241)

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  U skladu s Uredbom (EZ) br. 66/2010, znak za okoliš EU-a može se dodijeliti proizvodima koji imaju smanjen utjecaj na okoliš tijekom cijelog životnog ciklusa.

                  (2)

                  Uredbom (EZ) br. 66/2010 predviđa se određivanje posebnih mjerila za dodjelu znaka za okoliš EU-a za svaku skupinu proizvoda.

                  (3)

                  Odlukom Komisije 2011/383/EU (2) utvrđena su ekološka mjerila i s njima povezani zahtjevi u pogledu ocjene i provjere za višenamjenska sredstva za čišćenje i sredstva za čišćenje sanitarija, koji su na snazi do 31. prosinca 2016.

                  (4)

                  Kako bi se uzelo u obzir nedavna kretanja na tržištu i inovacije do kojih je došlo u međuvremenu, primjereno je utvrditi revidirana ekološka mjerila za tu skupinu proizvoda.

                  (5)

                  Revidirana mjerila i s njima povezani zahtjevi u pogledu procjenjivanja i verifikacije trebali bi vrijediti šest godina od datuma priopćenja ove Odluke, uzimajući u obzir inovacijski ciklus za tu skupinu proizvoda. Tim se mjerilima nastoje promicati proizvodi koji imaju smanjen utjecaj na vodne ekosustave, sadržavaju ograničenu količinu opasnih tvari, djelotvorni su i kojima se stvaraju minimalne količine otpada smanjenjem ambalaže.

                  (6)

                  Radi pravne sigurnosti Odluku 2011/383/EU trebalo bi staviti izvan snage.

                  (7)

                  Proizvođačima čijim je proizvodima dodijeljen znak za okoliš EU-a za višenamjenska sredstva za čišćenje i sredstva za čišćenje sanitarija prema mjerilima utvrđenima Odlukom 2011/383/EU treba omogućiti prijelazno razdoblje kako bi imali dovoljno vremena za prilagodbu svojih proizvoda revidiranim mjerilima i zahtjevima.

                  (8)

                  Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Skupina proizvoda „sredstva za čišćenje čvrstih površina” uključuje sva višenamjenska sredstva za čišćenje, sredstva za čišćenje kuhinja, sredstva za čišćenje prozora i sredstva za čišćenje sanitarija obuhvaćena područjem primjene Uredbe (EZ) br. 648/2004 Europskog parlamenta i Vijeća (3) koji su stavljeni na tržište i namijenjeni za upotrebu kao jedno od sljedećeg:

                  —

                  višenamjenska sredstva za čišćenje, koja obuhvaćaju deterdžente namijenjene uobičajenom čišćenju unutarnjih čvrstih površina poput zidova, podova i drugih nepomičnih površina;

                  —

                  sredstva za čišćenje kuhinja, koja obuhvaćaju deterdžente namijenjene uobičajenom čišćenju i odmašćivanju kuhinjskih površina poput radnih ploha, štednjaka, sudopera i površina kuhinjskih aparata;

                  —

                  sredstva za čišćenje prozora, koja obuhvaćaju deterdžente namijenjene uobičajenom čišćenju prozora, stakala i drugih izrazito poliranih površina;

                  —

                  sredstva za čišćenje sanitarija, koja obuhvaćaju deterdžente namijenjene uobičajenom odstranjivanju, uključujući ribanjem, nečistoća ili naslaga u sanitarnim prostorijama kao što su praonice, zahodi, kupaonice i tuševi.

            Skupina proizvoda obuhvaća proizvode za osobnu i profesionalnu upotrebu koji se prodaju kao spremni za upotrebu ili u nerazrijeđenom obliku. Proizvodi su smjese kemijskih tvari. Proizvodi za osobnu upotrebu ne smiju sadržavati mikroorganizme koje je proizvođač namjerno dodao.
      Članak 2.
      Za potrebe ove Odluke primjenjuju se sljedeće definicije:

                  1.

                  „ulazne tvari” znači namjerno dodane tvari, nusproizvodi i nečistoće od sirovina u formulaciji konačnog proizvoda (uključujući foliju topivu u vodi, ako se upotrebljava);

                  2.

                  „nerazrijeđeni proizvod” znači proizvod koji prije upotrebe treba razrijediti vodom;

                  3.

                  „proizvod spreman za upotrebu” znači proizvod koji prije upotrebe ne treba razrijediti vodom;

                  4.

                  „primarna ambalaža” znači:

                              (a)

                              za pojedinačne doze u omotu koji treba ukloniti prije upotrebe, omot pojedinačne doze i ambalaža osmišljeni tako da tvore najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                              (b)

                              za sve druge tipove proizvoda, ambalaža osmišljena tako da tvori najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                  5.

                  „mikroplastika” znači čestice netopive makromolekularne plastike manje od 5 mm dobivene jednim od sljedećih postupaka:

                              (a)

                              postupkom polimerizacije poput poliadicije ili polikondenzacije, ili sličnim postupkom u kojem se upotrebljavaju monomeri ili druge ulazne sirovine;

                              (b)

                              kemijskom modifikacijom prirodnih ili sintetskih makromolekula;

                              (c)

                              mikrobnom fermentacijom;

                  6.

                  „nanomaterijal” znači prirodan, slučajno nastao ili proizveden materijal koji sadržava čestice u nevezanom stanju ili u obliku agregata ili aglomerata, pri čemu je za 50 % ili više čestica u raspodjeli po brojevnoj veličini jedna ili više vanjskih dimenzija unutar raspona veličine od 1 do 100 nm (4).

            Članak 3.
      Da bi mu bio dodijeljen znak za okoliš EU-a u skladu s Uredbom (EZ) br. 66/2010, proizvod za čišćenje mora pripadati skupini proizvoda „sredstva za čišćenje čvrstih površina” prema definiciji iz članka 1. ove Odluke i ispunjavati mjerila i s njima povezane zahtjeve u pogledu procjenjivanja i verifikacije koji su utvrđeni u Prilogu.
      Članak 4.
      Mjerila za skupinu proizvoda „sredstva za čišćenje čvrstih površina” te s njima povezani zahtjevi u pogledu procjenjivanja i verifikacije vrijede šest godina od datuma priopćenja ove Odluke.
      Članak 5.
      Za administrativne potrebe skupini proizvoda „sredstva za čišćenje čvrstih površina” dodjeljuje se brojčana oznaka „020”.
      Članak 6.
      Odluka 2011/383/EU stavlja se izvan snage.
      Članak 7.
      1.   Odstupajući od članka 6., zahtjevi za znak za okoliš EU-a za proizvode koji pripadaju skupini proizvoda „sredstva za čišćenje čvrstih površina” podneseni prije datuma priopćenja ove Odluke procjenjuju se u skladu s uvjetima utvrđenima Odlukom 2011/383/EU.
      2.   Zahtjevi za znak za okoliš EU-a za proizvode koji pripadaju skupini proizvoda „sredstva za čišćenje čvrstih površina” podneseni u roku od dva mjeseca od datuma priopćenja ove Odluke mogu se temeljiti na mjerilima koja su utvrđena Odlukom 2011/383/EU ili na mjerilima koja su utvrđena ovom Odlukom. Ti se zahtjevi procjenjuju u skladu s mjerilima na kojima se temelje.
      3.   Dozvole za znak za okoliš EU-a dodijeljene u skladu s mjerilima utvrđenima Odlukom 2011/383/EU mogu se upotrebljavati 18 mjeseci od datuma priopćenja ove Odluke.
      Članak 8.
      Ova je Odluka upućena državama članicama.

         Sastavljeno u Bruxellesu 23. lipnja 2017.

               Za Komisiju

            Karmenu VELLA

               Član Komisije

         (1)  SL L 27, 30.1.2010., str. 1.

         (2)  Odluka Komisije 2011/383/EU od 28. lipnja 2011. o utvrđivanju ekoloških mjerila za dodjelu znaka za okoliš EU-a za višenamjenska sredstva za čišćenje i sredstva za čišćenje sanitarija (SL L 169, 29.6.2011., str. 52.).

         (3)  Uredba (EZ) br. 648/2004 Europskog parlamenta i Vijeća od 31. ožujka 2004. o deterdžentima (SL L 104, 8.4.2004., str. 1.).

         (4)  Preporuka Komisije 2011/696/EU od 18. listopada 2011. o definiciji nanomaterijala (SL L 275, 20.10.2011., str. 38.).

         PRILOG

            OKVIR

            MJERILA ZA DODJELU ZNAKA ZA OKOLIŠ EU-a

            Mjerila za dodjelu znaka za okoliš EU-a za deterdžente za čišćenje čvrstih površina

         MJERILA

                     1.

                     Toksičnost za vodene organizme

                     2.

                     Biorazgradivost

                     3.

                     Palmino ulje iz održivih izvora, uključujući ulje od palminih koštica i njihove derivate

                     4.

                     Tvari čija je upotreba zabranjena ili ograničena

                     5.

                     Ambalaža

                     6.

                     Prikladnost za upotrebu

                     7.

                     Informacije za korisnike

                     8.

                     Informacije koje se navode na znaku za okoliš EU-a

               PROCJENJIVANJE I VERIFIKACIJA
         (a)   Zahtjevi

         Posebni zahtjevi u pogledu procjenjivanja i verifikacije navedeni su unutar svakog mjerila.
         Ako se od podnositelja zahtjeva traži dostavljanje nadležnim tijelima izjava, dokumenata, analiza, izvješća o ispitivanjima ili drugih dokaza kojima se dokazuje sukladnost s mjerilima, ti dokazi mogu, prema potrebi, potjecati od podnositelja zahtjeva i/ili njegova ili njegovih dobavljača.
         Nadležna tijela priznaju prvenstveno potvrde koje su izdala tijela akreditirana prema relevantnoj usklađenoj normi za ispitne i umjerne laboratorije te provjere tijela koja su akreditirana prema relevantnoj usklađenoj normi za tijela za certificiranje proizvoda, postupaka i usluga. Akreditacija se provodi u skladu s Uredbom (EZ) br. 765/2008 Europskog parlamenta i Vijeća (1).
         Prema potrebi, osim ispitnih metoda navedenih za svako mjerilo mogu se primjenjivati i druge ispitne metode ako ih nadležno tijelo koje procjenjuje zahtjev prihvati kao jednakovrijedne.
         Nadležna tijela mogu, prema potrebi, tražiti popratnu dokumentaciju i vršiti neovisne provjere ili terenske posjete.
         Preduvjet je da proizvod udovoljava svim primjenjivim pravnim zahtjevima zemlje ili zemalja u kojima se taj proizvod namjerava staviti na tržište. Podnositelj zahtjeva dostavlja izjavu o sukladnosti proizvoda s tim zahtjevom.
         „Baza podataka o sastojcima deterdženata” (popis DID), dostupna na internetskoj stranici o znaku za okoliš EU-a, sadržava ulazne tvari koje se najčešće upotrebljavaju u formulacijama deterdženata i kozmetike. Popis se upotrebljava za dobivanje podataka za izračun kritičnog volumena razrjeđivanja (CDV) i ocjenjivanje biorazgradivosti ulaznih tvari. Za tvari koje nisu na popisu DID dane su smjernice za izračun ili ekstrapolaciju odgovarajućih podataka.
         Nadležnom tijelu podnosi se popis svih ulaznih tvari s njihovim trgovačkim nazivom (ako postoji), kemijskim nazivom, CAS brojem, DID brojem, upotrijebljenom količinom, funkcijom i oblikom prisutnim u formulaciji konačnog proizvoda (uključujući foliju topivu u vodi).
         Konzervansi, mirisi i bojila navode se neovisno o koncentraciji. Druge ulazne tvari navode se ako njihova koncentracija iznosi najmanje 0,010 % masenog udjela.
         Sve ulazne tvari u obliku nanomaterijala jasno se navode na popisu uz riječ „nano” napisanu u zagradi.
         Za svaku navedenu ulaznu tvar dostavljaju se sigurnosno-tehnički listovi u skladu s Uredbom (EZ) br. 1907/2006 Europskog parlamenta i Vijeća (2). Ako sigurnosno-tehnički list nije dostupan za određenu tvar jer je ona dio smjese, podnositelj zahtjeva dostavlja sigurnosno-tehnički list za smjesu.
         (b)   Pragovi mjerenja

         Usklađenost s mjerilima potrebna je za sve ulazne tvari kako je određeno u tablici 1.

            Tablica 1.

            Granične razine primjenjive na ulazne tvari prema mjerilu za sredstva za čišćenje čvrstih površina (% masenog udjela)

                     Mjerilo

                     Površinski aktivne tvari

                     Konzervansi

                     Bojila

                     Mirisi

                     Drugo (npr. enzimi)

                     Toksičnost za vodene organizme

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Biorazgradivost

                     površinski aktivne tvari

                     ≥ 0,010

                     n.p.

                     n.p.

                     n.p.

                     n.p.

                     organske tvari

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Palmino ulje iz održivih izvora

                     ≥ 0,010

                     n.p.

                     n.p.

                     n.p.

                     ≥ 0,010

                     Tvari čija je upotreba zabranjena ili ograničena

                     navedene tvari čija je upotreba zabranjena ili ograničena

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     opasne tvari

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     posebno zabrinjavajuće tvari

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     mirisi

                     n.p.

                     n.p.

                     n.p.

                     nema granične vrijednosti (*1)

                     n.p.

                     konzervansi

                     n.p.

                     nema granične vrijednosti (*1)

                     n.p.

                     n.p.

                     n.p.

                     bojila

                     n.p.

                     n.p.

                     nema granične vrijednostiv

                     n.p.

                     n.p.

                     enzimi

                     n.p.

                     n.p.

                     n.p.

                     n.p.

                     nema granične vrijednosti (*1)

                     mikroorganizmi

                     n.p.

                     n.p.

                     n.p.

                     n.p.

                     ≥ 0,010

               (c)   Specifičnosti skupine proizvoda

         Ako se proizvod može naći u obliku spremnom za upotrebu i u nerazrijeđenom obliku koji se prodaju kao jedan paket (npr. jedna boca proizvoda spremnog za upotrebu i dodatna boca nerazrijeđenog proizvoda), obje vrste proizvoda moraju udovoljavati zahtjevima postavljenima u svim mjerilima za odgovarajuće tipove proizvoda.
         Nerazrijeđeni proizvodi u ambalaži namijenjenoj isključivo za ponovno punjenje boca sa štrcaljkom moraju udovoljavati zahtjevima za ambalažu proizvoda spremnih za upotrebu.
         REFERENTNA DOZA
         Kod izračuna u svrhu dokazivanja sukladnosti s mjerilima za dodjelu znaka za okoliš EU-a i ispitivanja sposobnosti čišćenja sljedeća se doza uzima kao referentna doza.

                     Proizvodi spremni za upotrebu

                     1 litra proizvoda spremnog za upotrebu

                     Nerazrijeđeni proizvodi

                     najviša doza koju proizvođač preporučuje za pripravu jedne litre otopine za čišćenje uobičajeno zaprljanih površina (navedena u g/l otopine za čišćenje ili ml/l otopine za čišćenje)

            Procjenjivanje i verifikacija: podnositelj zahtjeva dostavlja etiketu proizvoda ili upute za upotrebu koje uključuju upute za doziranje.

            Mjerilo 1. – Toksičnost za vodene organizme

         Kritični volumen razrjeđivanja (CDVkronični) proizvoda ne smije premašiti sljedeće granične vrijednosti za referentnu dozu.

                     Vrsta proizvoda

                     Granična vrijednost CDV-a
                     (l/l otopine za čišćenje)

                     Višenamjenska sredstva za čišćenje, spremna za upotrebu

                     350 000

                     Višenamjenska sredstva za čišćenje, nerazrijeđena

                     18 000

                     Sredstva za čišćenje kuhinja, spremna za upotrebu

                     600 000

                     Sredstva za čišćenje kuhinja, nerazrijeđena

                     45 000

                     Sredstva za čišćenje prozora, spremna za upotrebu

                     48 000

                     Sredstva za čišćenje prozora, nerazrijeđena

                     18 000

                     Sredstva za čišćenje sanitarija, spremna za upotrebu

                     600 000

                     Sredstva za čišćenje sanitarija, nerazrijeđena

                     45 000

            Procjenjivanje i verifikacija: podnositelj zahtjeva dostavlja izračun vrijednosti CDVkronični proizvoda. Tablica za izračun vrijednosti CDVkronični dostupna je na internetskoj stranici o znaku za okoliš EU-a.
         CDVkronični izračunava se za sve ulazne tvari (i) u proizvodu, osim mikroorganizama, pomoću sljedeće formule:

         Pri čemu je:

                     doza(i)

                     :

                     masa (g) tvari (i) u referentnoj dozi;

                     DF(i)

                     :

                     faktor razgradnje tvari (i);

                     TFkronična(i)

                     :

                     faktor kronične toksičnosti za tvar (i).

               Za vrijednosti DF(i) i TFkronična(i) uzimaju se one navedene u najnovijoj verziji dijela A popisa DID. Ako ulazna tvar nije uvrštena u dio A, podnositelj zahtjeva procjenjuje vrijednosti na temelju pristupa opisanog u dijelu B popisa DID uz prilaganje povezane dokumentacije.

            Mjerilo 2. – Biorazgradivost

         (a)   Biorazgradivost površinski aktivnih tvari

         Sve površinski aktivne tvari moraju biti lako razgradive (u aerobnim uvjetima).
         Sve površinski aktivne tvari razvrstane kao opasne za vodeni okoliš, odnosno kao akutna opasnost 1. kategorije (H400) ili kronična opasnost 3. kategorije (H412), u skladu s Uredbom (EZ) br. 1272/2008 Europskog parlamenta i Vijeća (3) moraju biti biorazgradive i u anaerobnim uvjetima.
         (b)   Biorazgradivost organskih spojeva

         Sadržaj organskih tvari u proizvodu (osim mikroorganizama) koje nisu aerobno biorazgradive (nisu lako biorazgradive, aNBO) ili koje nisu anaerobno biorazgradive (anNBO) ne smije prelaziti sljedeće granične vrijednosti za referentnu dozu:

                     Vrsta proizvoda

                     aNBO
                     (g/l otopine za čišćenje)

                     anNBO
                     (g/l otopine za čišćenje)

                     Višenamjenska sredstva za čišćenje, spremna za upotrebu

                     3,00

                     55,00

                     Višenamjenska sredstva za čišćenje, nerazrijeđena

                     0,20

                     0,50

                     Sredstva za čišćenje kuhinja, spremna za upotrebu

                     5,00

                     35,00

                     Sredstva za čišćenje kuhinja, nerazrijeđena

                     0,20

                     0,50

                     Sredstva za čišćenje prozora, spremna za upotrebu

                     2,00

                     20,00

                     Sredstva za čišćenje prozora, nerazrijeđena

                     0,20

                     0,50

                     Sredstva za čišćenje sanitarija, spremna za upotrebu

                     5,00

                     35,00

                     Sredstva za čišćenje sanitarija, nerazrijeđena

                     0,20

                     0,50

            Procjenjivanje i verifikacija: podnositelj zahtjeva dostavlja dokumentaciju o razgradivosti površinski aktivnih tvari kao i izračun aNBO-a i anNBO-a za proizvod. Tablica za izračun vrijednosti aNBO-a i anNBO-a dostupna je na internetskoj stranici o znaku za okoliš EU-a.
         Za razgradivost površinski aktivnih tvari te za vrijednosti aNBO-a i anNBO-a za organske spojeve upućuje se na najnoviju verziju popisa DID.
         Za ulazne tvari koje nisu uvrštene u dio A popisa DID dostavljaju se relevantne informacije iz literature ili drugih izvora ili odgovarajući rezultati ispitivanja iz kojih je vidljivo da su biorazgradive u aerobnim i anaerobnim uvjetima, kako je opisano u dijelu B tog popisa.
         U nedostatku dokumentacije o razgradivosti ulazna tvar koja nije površinski aktivna tvar može biti izuzeta od zahtjeva za razgradivost u anaerobnim uvjetima ako je ispunjen jedan od sljedeća tri uvjeta:

                     1.

                     lako je razgradiva i ima nisku sposobnost adsorpcije (A < 25 %);

                     2.

                     lako je razgradiva i ima visoku sposobnost desorpcije (D > 75 %);

                     3.

                     lako je razgradiva i nema svojstvo bioakumulacije (4).

               Ispitivanje adsorpcije/desorpcije provodi se u skladu sa Smjernicom 106. OECD-a.

            Mjerilo 3. – Palmino ulje iz održivih izvora, uključujući ulje od palminih koštica i njihove derivate

         Ulazne tvari upotrijebljene u proizvodima dobivenima iz palmina ulja ili ulja palminih koštica moraju biti dobivene s plantaža koje ispunjavaju zahtjeve u pogledu postupka certificiranja za održivu proizvodnju koji se temelji na organizacijama s više dionika koje imaju široko članstvo koje uključuje nevladine organizacije, industriju i vlade te koje se bave problemima utjecaja na okoliš, uključujući utjecaje na tlo, bioraznolikost, zalihe organskog ugljika i očuvanje prirodnih resursa.

            Procjenjivanje i verifikacija: podnositelj zahtjeva dostavlja potvrde i certifikate o lancu nadzora koje izdaju treće osobe da palmino ulje i ulje od palminih koštica upotrijebljeni u proizvodnji ulaznih tvari potječu s plantaža s održivim upravljanjem.
         Prihvaćaju se potvrde Okruglog stola za održivo palmino ulje (model opskrbnog lanca „Identity Preserved” – „očuvan identitet”, „Segregated” – „odvojeno” ili „Mass Balance” – „bilanca mase”) ili bilo kojega jednakovrijednog ili strožeg programa održive proizvodnje.
         Za kemijske derivate palminog ulja i za ulje od palminih koštica prihvatljivo je dokazati održivost sustavom „Book and Claim” kao što su „GreenPalm” ili jednakovrijedne potvrde dostavljanjem prijavljenih iznosa nabavljenih i otkupljenih potvrda „GreenPalm” u okviru Godišnjih priopćenja o napretku tijekom posljednjega godišnjeg razdoblja trgovanja.

            Mjerilo 4. – Tvari čija je upotreba zabranjena ili ograničena

         (a)   Navedene tvari čija je upotreba zabranjena ili ograničena

         i.   Tvari čija je upotreba zabranjena

         Tvari navedene u nastavku ne smiju biti sadržane u formulaciji neovisno o koncentraciji:

                     —

                     alkilfenolni etoksilati (APEO) i drugi alkilfenolni derivati,

                     —

                     atranol,

                     —

                     kloroatranol,

                     —

                     dietilentriaminpentaoctena kiselina (DTPA),

                     —

                     etilendiamintetraoctena kiselina (EDTA) i njezine soli,

                     —

                     formaldehid i tvari koje ga otpuštaju (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksilmetilglicinat, diazolidinilurea) osim nečistoća formaldehida u površinski aktivnim tvarima na bazi polialkoksilnih spojeva do koncentracije od 0,010 % masenog udjela u ulaznoj tvari,

                     —

                     glutaraldehid,

                     —

                     hidroksiizoheksil-3-cikloheksen-karboksaldehid (HICC),

                     —

                     mikroplastika,

                     —

                     nanosrebro,

                     —

                     nitromošusi i policiklični mošusi,

                     —

                     fosfati,

                     —

                     perfluorirani alkilati,

                     —

                     kvarterne amonijeve soli koje nisu lako biorazgradive,

                     —

                     reaktivni spojevi klora,

                     —

                     rodamin B,

                     —

                     triklosan,

                     —

                     3-jodo-2-propinilbutilkarbamat,

                     —

                     aromatski ugljikovodici,

                     —

                     halogenirani ugljikovodici.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, čime se potvrđuje da navedene tvari nisu sadržane u formulaciji proizvoda neovisno o koncentraciji.
         ii.   Tvari čija je upotreba ograničena

         Tvari navedene u nastavku ne smiju biti sadržane u formulaciji u koncentraciji koja premašuje navedene vrijednosti:

                     —

                     2-metil-2H-izotiazol-3-on: 0,0050 % masenog udjela (ako je u vrijeme podnošenja zahtjeva vrijednost 2-metil-2H-izotiazol-3-ona dopuštena u Prilogu V. (Lista konzervansa koje kozmetički proizvodi mogu sadržavati) Uredbi (EZ) br. 1223/2009 Europskog parlamenta i Vijeća (5) bila niža, onda se primjenjuje ta niža vrijednost),

                     —

                     1,2-benzizotiazol-3(2H)-on: 0,0050 % masenog udjela,

                     —

                     5-kloro-2-metil-4-izotiazolin-3-on/2-metil-4-izotiazolin-3-on: 0,0015 % masenog udjela.

               Sadržaj ukupnog fosfora (P) izračunan kao elementarni fosfor ograničen je na sljedeće vrijednosti za referentnu dozu.

                     Vrsta proizvoda

                     Sadržaj fosfora

                     Višenamjenska sredstva za čišćenje, spremna za upotrebu

                     0,02 g/l proizvoda spremnog za upotrebu

                     Višenamjenska sredstva za čišćenje, nerazrijeđena

                     0,02 g/l otopine za čišćenje

                     Sredstva za čišćenje kuhinja, spremna za upotrebu

                     1,00 g/l proizvoda spremnog za upotrebu

                     Sredstva za čišćenje kuhinja, nerazrijeđena

                     1,00 g/l otopine za čišćenje

                     Sredstva za čišćenje prozora, spremna za upotrebu

                     0,00 g/l proizvoda spremnog za upotrebu

                     Sredstva za čišćenje prozora, nerazrijeđena

                     0,00 g/l otopine za čišćenje

                     Sredstva za čišćenje sanitarija, spremna za upotrebu

                     1,00 g/l proizvoda spremnog za upotrebu

                     Sredstva za čišćenje sanitarija, nerazrijeđena

                     1,00 g/l otopine za čišćenje

               Mirisne tvari koje podliježu zahtjevu za dostavljanje izjave predviđenom u Uredbi (EZ) br. 648/2004 ne smiju biti prisutne u količinama ≥ 0,010 % masenog udjela za svaku tvar.
         Hlapivi organski spojevi ne smiju biti prisutni u količinama koje premašuju granične vrijednosti u nastavku (hlapivi organski spojevi su svi organski spojevi čija je točka vrelišta niža od 150 °C).

                     Vrsta proizvoda

                     Granične vrijednosti hlapivih organskih spojeva

                     Višenamjenska sredstva za čišćenje, spremna za upotrebu

                     30 g/l proizvoda spremnog za upotrebu

                     Višenamjenska sredstva za čišćenje, nerazrijeđena

                     30 g/l otopine za čišćenje

                     Sredstva za čišćenje kuhinja, spremna za upotrebu

                     60 g/l proizvoda spremnog za upotrebu

                     Sredstva za čišćenje kuhinja, nerazrijeđena

                     60 g/l otopine za čišćenje

                     Sredstva za čišćenje prozora, spremna za upotrebu

                     100 g/l proizvoda spremnog za upotrebu

                     Sredstva za čišćenje prozora, nerazrijeđena

                     100 g/l otopine za čišćenje

                     Sredstva za čišćenje sanitarija, spremna za upotrebu

                     60 g/l proizvoda spremnog za upotrebu

                     Sredstva za čišćenje sanitarija, nerazrijeđena

                     60 g/l otopine za čišćenje

            Procjenjivanje i verifikacija: podnositelj zahtjeva dostavlja sljedeće dokumente:

                     (a)

                     ako se upotrebljavaju izotiazolinoni, potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je upotrijebljeni sadržaj izotiazolinona jednak ili niži od utvrđenih graničnih vrijednosti;

                     (b)

                     potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je ukupna količina elementarnog fosfora jednaka ili niža od utvrđenih graničnih vrijednosti. Izjava se podupire izračunima sadržaja ukupnog fosfora u proizvodu;

                     (c)

                     potpisanu izjavu o sukladnosti, prema potrebi popraćenu izjavama ili dokumentacijom dobavljača, čime se potvrđuje da mirisne tvari koje podliježu zahtjevu za dostavljanje izjave predviđenom u Uredbi (EZ) br. 648/2004 nisu prisutne u količinama iznad utvrđenih graničnih vrijednosti;

                     (d)

                     potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je ukupna količina hlapivih organskih spojeva niža od utvrđenih graničnih vrijednosti. Izjava se podupire rezultatima ispitivanja ili izračunima sadržaja hlapivih organskih spojeva na temelju popisa sastojaka.

               (b)   Opasne tvari

         i.   Konačni proizvod

         Konačni proizvod ne razvrstava se i ne označuje kao akutno toksičan, specifično toksičan za ciljne organe, kao tvar koja izaziva preosjetljivost dišnih putova ili kože, kao karcinogen, mutagen ili reproduktivno toksičan, ili kao opasan za vodeni okoliš, kako je definirano u Prilogu I. Uredbi (EZ) br. 1272/2008 i u skladu s popisom navedenim u tablici 2.
         ii.   Ulazne tvari

         Proizvod ne smije sadržavati ulazne tvari s graničnom koncentracijom jednakom ili višom od 0,010 % masenog udjela u konačnom proizvodu koje ispunjavaju kriterije za razvrstavanje kao otrovne, opasne za vodeni okoliš, kao tvari koje izazivaju preosjetljivost dišnih putova ili kože, kao karcinogene, mutagene ili reproduktivno toksične tvari u skladu s Prilogom I. Uredbi (EZ) br. 1272/2008 i u skladu s popisom u tablici 2.
         Ako su strože određene, generičke ili specifične granične koncentracije utvrđene u skladu s člankom 10. Uredbe (EZ) br. 1272/2008 imaju prednost.

            Tablica 2.

            Ograničena razvrstavanja prema opasnosti i njihove kategorije

                     Akutna toksičnost

                     Kategorije 1. i 2.

                     Kategorija 3.

                     H300 Smrtonosno ako se proguta

                     H301 Otrovno ako se proguta

                     H310 Smrtonosno u dodiru s kožom

                     H311 Otrovno u dodiru s kožom

                     H330 Smrtonosno ako se udiše

                     H331 Otrovno ako se udiše

                     H304 Može biti smrtonosno ako se proguta i uđe u dišni sustav

                     EUH070 Otrovno u dodiru s očima

                     Specifična toksičnost za ciljne organe

                     Kategorija 1.

                     Kategorija 2.

                     H370 Uzrokuje oštećenje organa

                     H371 Može uzrokovati oštećenje organa

                     H372 Uzrokuje oštećenje organa tijekom produljene ili ponavljane izloženosti

                     H373 Može uzrokovati oštećenje organa tijekom produljene ili ponavljane izloženosti

                     Izazivanje preosjetljivosti dišnih putova i kože

                     Kategorija 1.A/1

                     Kategorija 1.B

                     H317: Može izazvati alergijsku reakciju na koži

                     H317: Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     H334: Ako se udiše, može izazvati simptome alergije ili astme ili poteškoće s disanjem

                     Karcinogeni, mutageni ili reproduktivno toksični

                     Kategorije 1.A i 1.B

                     Kategorija 2.

                     H340 Može izazvati genetska oštećenja

                     H341 Sumnja na moguće izazivanje genetskih oštećenja

                     H350 Može uzrokovati rak

                     H351 Sumnja na moguće uzrokovanje raka

                     H350i Može uzrokovati rak ako se udiše

                     H360F Može štetno djelovati na plodnost

                     H361f Sumnja na štetno djelovanje na plodnost

                     H360D Može naškoditi nerođenom djetetu

                     H361d Sumnja na mogućnost štetnog djelovanja na nerođeno dijete

                     H360FD Može štetno djelovati na plodnost. Može naškoditi nerođenom djetetu

                     H361fd Sumnja na štetno djelovanje na plodnost. Sumnja na štetno djelovanje na nerođeno dijete

                     H360Fd Može štetno djelovati na plodnost. Sumnja na štetno djelovanje na nerođeno dijete

                     H362 Može štetno djelovati na djecu koja se hrane majčinim mlijekom

                     H360Df Može naškoditi nerođenom djetetu. Sumnja na moguće štetno djelovanje na plodnost

                     Opasno za vodeni okoliš

                     Kategorije 1. i 2.

                     Kategorije 3. i 4.

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     H410 Vrlo otrovno za vodeni okoliš s dugotrajnim učincima

                     H413 Može uzrokovati dugotrajne štetne učinke za vodeni okoliš

                     H411 Otrovno za vodeni okoliš s dugotrajnim učincima

                     Opasno za ozonski sloj

                     H420 Opasno za ozonski sloj

               Ovo se mjerilo ne primjenjuje na ulazne tvari obuhvaćene člankom 2. stavkom 7. točkama (a) i (b) Uredbe (EZ) br. 1907/2006 u kojoj se određuju mjerila za izuzeće tvari iz priloga IV. i V. toj uredbi od zahtjeva za registraciju, daljnje korisnike i evaluaciju. Kako bi se odredilo primjenjuje li se to izuzeće, podnositelj zahtjeva provjerava sve ulazne tvari čija je koncentracija viša od 0,010 % masenog udjela.
         Tvari i smjese uvrštene u tablicu 3. izuzete su iz mjerila 4. točke (b) podtočke ii.

            Tablica 3.

            Tvari na koje se primjenjuje izuzeće

                     Tvar

                     Oznaka upozorenja

                     Površinski aktivne tvari

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     Enzimi (*2)

                     H317 Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     NTA kao nečistoća u MGDA i GLDA (*3)

                     H351 Sumnja na moguće uzrokovanje raka

            Procjenjivanje i verifikacija: podnositelj zahtjeva dokazuje sukladnost s ovim mjerilom za konačni proizvod i za sve ulazne tvari čija je koncentracija viša od 0,010 % masenog udjela u konačnom proizvodu. Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna od tih tvari ne ispunjava kriterije za razvrstavanje s jednom ili više oznaka upozorenja navedenih u tablici 2. u oblicima i fizikalnim stanjima u kojima su prisutne u proizvodu.
         Za tvari navedene u prilozima IV. i V. Uredbi (EZ) br. 1907/2006 koje su izuzete od obveze registracije na temelju članka 2. stavka 7. točaka (a) i (b) te uredbe dovoljna je izjava podnositelja zahtjeva o sukladnosti.
         Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje prisutnost ulaznih tvari koje ispunjavaju uvjete za izuzeće.
         (c)   Posebno zabrinjavajuće tvari

         Konačni proizvod ne smije sadržavati ulazne tvari koje su određene u skladu s postupkom opisanim u članku 59. stavku 1. Uredbe (EU) br. 1907/2006, kojim se utvrđuje popis posebno zabrinjavajućih tvari.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna tvar s popisa nije prisutna.
         Na dan podnošenja zahtjeva upućuje se na najnoviji popis posebno zabrinjavajućih tvari.
         (d)   Mirisi

         Sve ulazne tvari koje se proizvodu dodaju kao mirisi moraju se proizvoditi i njima se mora rukovati prema kodeksu prakse Međunarodnog udruženja za mirise (IFRA) (6). Proizvođač mora slijediti preporuke normi Međunarodnog udruženja za mirise u vezi sa zabranom, ograničenom upotrebom i određenim mjerilima čistoće.

            Procjenjivanje i verifikacija: podnositelj zahtjeva ili proizvođač mirisa, prema potrebi, dostavlja potpisanu izjavu o sukladnosti.
         (e)   Konzervansi

                     i.

                     Proizvod smije sadržavati konzervanse samo u svrhu konzerviranja proizvoda i to u dozi koja odgovara isključivo toj namjeni. To se ne odnosi na površinski aktivne tvari koje također mogu imati biocidna svojstva.

                     ii.

                     Proizvod može sadržavati konzervanse uz uvjet da nemaju svojstvo bioakumulacije. Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

                     iii.

                     Zabranjeno je navoditi tvrdnje ili davati naznake na ambalaži ili na bilo koji drugi način da proizvod ima antimikrobno ili dezinfekcijsko djelovanje.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodane konzervanse te informacijama o njihovim vrijednostima BCF i/ili log Kow. Podnositelj zahtjeva također mora dostaviti dizajn ambalaže.
         (f)   Bojila

         Bojila u proizvodu ne smiju imati svojstvo bioakumulacije.
         Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF. Ako su bojila odobrena za upotrebu u hrani, nije potrebno podnijeti dokumentaciju o potencijalu bioakumulacije.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodana bojila te informacijama o njihovim vrijednostima BCF i/ili log Kow, ili dokumentaciju kojom se osigurava da je bojilo odobreno za upotrebu u hrani.
         (g)   Enzimi

         Upotrebljavaju se samo obloženi enzimi (u krutom obliku) i enzimi u tekućem/polukrutom stanju.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za sve dodane enzime.
         (h)   Mikrooorganizmi

                     i.

                     Identifikacija: svi namjerno dodani mikroorganizmi moraju imati broj američke zbirke tipskih kultura (ATCC), pripadati zbirci Ovlaštenog tijela za međunarodni depozit (IDA) ili im DNK mora biti utvrđen u skladu s „protokolom za identifikaciju soja” (sekvenciranjem 16S ribosomskog DNK ili jednakovrijednom metodom).

                     ii.

                     Sigurnost: svi namjerno dodani mikroorganizmi moraju pripadati svemu navedenom:

                                 —

                                 rizičnoj skupini 1. kako je definirana u Direktivi 2000/54/EZ Europskog parlamenta i Vijeća (7) – biološki agensi na radu,

                                 —

                                 popisu priznatih pretpostavki o sigurnosti (QPS) koji izdaje Europska agencija za sigurnost hrane (EFSA).

                     iii.

                     Neprisutnost onečišćujućih tvari: patogeni mikroorganizmi, kako je definirano u nastavku, ne smiju biti prisutni ni u jednom od sojeva sadržanih u konačnom proizvodu pri ispitivanju navedenim metodama ili jednakovrijednim metodama:

                                 —

                                    E. coli, metoda ispitivanja ISO 16649-3:2005,

                                 —

                                    Streptococcus (Enterococcus), metoda ispitivanja ISO 21528-1:2004,

                                 —

                                    Staphylococcus aureus, metoda ispitivanja ISO 6888-1,

                                 —

                                    Bacillus cereus, metoda ispitivanja ISO 7932:2004 ili ISO 21871,

                                 —

                                    Salmonella, metoda ispitivanja ISO6579:2002 ili ISO 19250.

                     iv.

                     Svi namjerno dodani mikroorganizmi ne smiju biti genetski modificirani mikroorganizmi.

                     v.

                     Osjetljivost na antibiotike: svi namjerno dodani mikroorganizmi, osim njihove intrinzične otpornosti, moraju biti osjetljivi na svaki od pet velikih razreda antibiotika (aminoglikozidi, makrolidi, beta-laktami, tetraciklini i fluorokinoloni) u skladu s EUCAST-ovom disk-difuzijskom ili jednakovrijednom metodom.

                     vi.

                     Broj mikroba: proizvodi spremni za upotrebu moraju imati broj kolonija jednak ili veći od 1x105 jedinica koje tvore kolonije (CFU) po mililitru u skladu s normom ISO 4833-1:2014.

                     vii.

                     Rok trajanja: najkraći rok trajanja proizvoda ne smije biti kraći od 24 mjeseca, a broj mikroba ne smije se smanjiti za više od 10 % svakih 12 mjeseci u skladu s normom ISO 4833-1:2014.

                     viii.

                     Prikladnost za upotrebu: proizvod mora zadovoljavati sve zahtjeve iz mjerila 6. o prikladnosti za upotrebu, a sve tvrdnje proizvođača o aktivnosti mikroorganizama sadržanih u proizvodu moraju se dokumentirati na temelju ispitivanja koje provode treće osobe.

                     ix.

                     Tvrdnje: zabranjeno je navoditi tvrdnje ili davati naznake na ambalaži ili na bilo koji drugi način da proizvod ima antimikrobno ili dezinfekcijsko djelovanje.

                     x.

                     Informacije za korisnike: etiketa proizvoda uključuje sljedeće podatke:

                                 —

                                 da proizvod sadržava mikroorganizme,

                                 —

                                 da se proizvod ne smije upotrebljavati sa štrcaljkom,

                                 —

                                 da se proizvod ne smije upotrebljavati na površinama u dodiru s hranom,

                                 —

                                 rok trajanja proizvoda.

            Procjenjivanje i verifikacija: podnositelj zahtjeva mora dostaviti:

                     i.

                     naziv (do razine soja) i identifikaciju svih mikroorganizama sadržanih u proizvodu s ATCC ili IDA brojevima ili dokumentacijom o utvrđivanju DNK;

                     ii.

                     dokumentaciju kojom se dokazuje da svi mikroorganizmi pripadaju rizičnoj skupini 1. i popisu priznatih pretpostavki o sigurnosti (QPS);

                     iii.

                     dokumentaciju o ispitivanju kojom se dokazuje da u proizvodu nisu prisutni patogeni mikroorganizmi;

                     iv.

                     dokumentaciju kojom se dokazuje da svi mikroorganizmi nisu genetski modificirani mikroorganizmi;

                     v.

                     dokumentaciju o ispitivanju kojom se dokazuje da su svi mikroorganizmi, osim njihove intrinzične otpornosti, osjetljivi na svaki od navedenih pet velikih razreda antibiotika;

                     vi.

                     dokumentaciju o ispitivanju broja jedinica koje tvore kolonije (CFU) po mililitru otopine spremne za upotrebu (za nerazrijeđene proizvode upotrebljava se omjer razrjeđivanja preporučen za „uobičajeno” čišćenje);

                     vii.

                     dokumentaciju o ispitivanju broja jedinica koje tvore kolonije (CFU) po mililitru otopine spremne za upotrebu svakih 12 mjeseci za proizvod pohranjen do isteka roka trajanja.

                     viii.

                     rezultate ispitivanja vanjskog laboratorija kojim se dokazuju tvrdnje o djelovanju mikroorganizama i dizajn ambalaže ili primjerak etikete proizvoda s naglaskom na sve tvrdnje o djelovanju mikroorganizama;

                     ix. i x.

                     dizajn ambalaže ili primjerak etikete proizvoda.

            Mjerilo 5. – Ambalaža

         (a)   Proizvodi koji se prodaju u raspršivaču

         Raspršivači s pogonskim plinom ne koriste se. Raspršivači se mogu ponovno napuniti i ponovno upotrijebiti.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s odgovarajućom dokumentacijom u kojoj se dokazuje kako se raspršivači koji su dio ambalaže mogu ponovno napuniti.
         (b)   Sustav povratne ambalaže

         Ako se proizvod isporučuje u ambalaži koja je dio sustava povrata za proizvod, taj se proizvod izuzima od zahtjeva iz mjerila 5. točaka (c) i (d).

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s odgovarajućom dokumentacijom u kojoj se opisuje ili dokazuje da je za ambalažu uspostavljen sustav povrata.
         (c)   Omjer težine/korisnosti (WUR)

         Omjer težine/korisnosti (WUR) proizvoda izračunava se samo za primarnu ambalažu i ne smije premašiti sljedeće vrijednosti za referentnu dozu.

                     Vrsta proizvoda

                     WUR
                     (g/l otopine za čišćenje)

                     Nerazrijeđeni proizvodi

                     15

                     Proizvodi spremni za upotrebu

                     150

                     Proizvodi spremni za upotrebu koji se prodaju u bocama sa štrcaljkom

                     200

               Primarna ambalaža izrađena od više od 80 % recikliranog materijala izuzima se od ovog zahtjeva.

            Procjenjivanje i verifikacija: podnositelj zahtjeva dostavlja izračun WUR-a za proizvod. Ako se proizvod prodaje u različitim ambalažama (tj. ambalažama različitih volumena), izračun se podnosi za svaku veličinu ambalaže za koju se dodjeljuje znak za okoliš EU-a.
         WUR se izračunava kako slijedi:

         Pri čemu je:

                     Wi

                     :

                     masa (g) primarne ambalaže (i);

                     Ui

                     :

                     masa (g) nerabljene reciklirane ambalaže u primarnoj ambalaži (i). Ui = Wi, osim ako podnositelj zahtjeva može dokazati suprotno;

                     Di

                     :

                     broj referentnih doza sadržanih u primarnoj ambalaži (i). U slučaju proizvoda spremnih za upotrebu, Di = volumen proizvoda (u litrama);

                     Ri

                     :

                     indeks ponovnog punjenja. Ri = 1 (ambalaža se ne koristi ponovno u istu svrhu) ili Ri = 2 (ako podnositelj zahtjeva može dokazati da se sastavni dio ambalaže može ponovno koristiti za iste potrebe i da prodaje punjenja).

               Podnositelj zahtjeva dostavlja potpisanu izjavu o sukladnosti kojom se potvrđuje sadržaj rabljenog recikliranog materijala zajedno s odgovarajućim dokumentima. Ambalaža se smatra rabljenom recikliranom ako su sirovine za ambalažu prikupljene od proizvođača ambalaže u fazi distribucije ili potrošnje.
         (d)   Dizajn za recikliranje

         Plastična ambalaža mora biti oblikovana kako bi se olakšalo učinkovito recikliranje izbjegavanjem potencijalnih kontaminanata i nekompatibilnih materijala za koje se zna da otežavaju odvajanje ili obradu ili smanjuju kvalitetu reciklata. Etiketa ili omot, poklopac i, ako je primjenjivo, zaštitni premazi ne smiju sadržavati, pojedinačno ili u kombinaciji, materijale i sastavne dijelove navedene u tablici 4. Mehanizmi crpki (uključujući one u štrcaljkama) izuzeti su iz ovog zahtjeva.

            Tablica 4.

            Materijali i sastavni dijelovi zabranjeni u dijelovima ambalaže

                     Dio ambalaže

                     Zabranjeni materijali i sastavni dijelovi (*4)

                     Etiketa ili omot

                                 —

                                 etiketa ili omot od PS-a u kombinaciji s PET, PP ili HDPE bocom

                                 —

                                 etiketa ili omot od PVC-a u kombinaciji s PET, PP ili HDPE bocom

                                 —

                                 etiketa ili omot od PETG-a u kombinaciji s PET bocom

                                 —

                                 svi drugi plastični materijali za omote/etikete s gustoćom > 1 g/cm3 koji se koriste kod PET boca

                                 —

                                 svi drugi plastični materijali za omote/etikete s gustoćom < 1 g/cm3 koji se koriste kod PP ili HDPE boca

                                 —

                                 etikete ili omoti koji su metalizirani ili zavareni za ambalažu (označavanje s pomoću kalupa)

                     Poklopac

                                 —

                                 poklopac od PS-a u kombinaciji s PET, HDPE ili PP bocom

                                 —

                                 poklopac od PVC-a u kombinaciji s PET, PP ili HDPE bocom

                                 —

                                 poklopci od PETG-a ili materijal poklopca gustoće > 1 g/cm3 u kombinaciji s PET bocom

                                 —

                                 poklopci izrađeni od metala, stakla ili EVA-e koji se ne mogu jednostavno odvojiti od boce

                                 —

                                 silikonski poklopci. Izuzeti su silikonski poklopci gustoće < 1 g/cm3 u kombinaciji s PET bocom i silikonski poklopci gustoće > 1 g/cm3 u kombinaciji s PEHD ili PP bocom

                                 —

                                 metalni ovoji ili pečati koji ostaju na boci ili njezinu poklopcu nakon otvaranja proizvoda

                     Zaštitni premazi

                     poliamid, funkcionalni poliolefini, metalizirane zaštite i zaštite koje sprečavaju prodor svjetla

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi uz navođenje sastava materijala ambalaže uključujući spremnik, etiketu ili omot, ljepila, poklopce i zaštitne premaze, zajedno s fotografijama i tehničkim crtežima primarne ambalaže.

            Mjerilo 6. – Prikladnost za upotrebu

         Proizvod mora imati zadovoljavajuću učinkovitost čišćenja na najnižoj temperaturi i u najmanjoj dozi koju proizvođač preporučuje za tvrdoću vode u skladu s „Okvirom za ispitivanje uspješnosti sredstava za čišćenje čvrstih površina” dostupnim na internetskoj stranici o znaku za okoliš EU-a (8).

            Procjenjivanje i verifikacija: podnositelj zahtjeva dostavlja dokumentaciju kojom se potvrđuje da je proizvod ispitan pod uvjetima navedenima u okviru i da se rezultatima pokazalo da proizvod postiže barem minimalnu potrebnu učinkovitost čišćenja. Podnositelj zahtjeva također prema potrebi dostavlja dokumentaciju kojom se dokazuje sukladnost s laboratorijskim zahtjevima uvrštenima u relevantne usklađene norme za ispitne i umjerne laboratorije.
         Ekvivalentno ispitivanje učinkovitosti može se koristiti ako je nadležno tijelo ocijenilo i prihvatilo ekvivalentnost.

            Mjerilo 7. – Informacije za korisnike

         Uz proizvod se prilažu upute za ispravnu upotrebu kako bi se povećala učinkovitost proizvoda i smanjio otpad te smanjilo onečišćenje voda i iskorištavanje resursa. Te upute moraju biti čitljive ili uključivati grafički prikaz ili ikone i uključivati informacije o sljedećem:

                     (a)

                        Upute za doziranje

                     Podnositelj zahtjeva poduzima prikladne korake kako bi potrošačima pomogao da poštuju preporučenu dozu i osigurava upute za doziranje te praktičan sustav za doziranje (npr. čepovi). Na ambalaži proizvoda spremnih za upotrebu navodi se sljedeći tekst: „Proizvod nije namijenjen za opsežno čišćenje”.
                     Upute za doziranje uključuju preporučene doze za najmanje dvije razine zaprljanja i, ako je primjenjivo, utjecaj tvrdoće vode na doziranje.
                     Ako je primjenjivo, dostavljaju se navodi o najčešćem stupnju tvrdoće vode u području na koje se proizvod namjerava staviti na tržište ili o tome gdje se ta informacija može pronaći.

                     (b)

                        Informacije o zbrinjavanju ambalaže

                     Na primarnoj ambalaži uvrštene su informacije o ponovnoj upotrebi, recikliranju i ispravnom zbrinjavanju ambalaže.

                     (c)

                        Podaci o okolišu

                     Na primarnoj ambalaži treba stajati tekst u kojem se navodi važnost korištenja točne doze i najniža preporučena temperatura radi smanjenja potrošnje energije i vode te smanjenja onečišćenja voda.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda.

            Mjerilo 8. – Informacije koje se pojavljuju na znaku za okoliš EU-a

         Logotip je vidljiv i čitljiv. Registracijski broj znaka za okoliš EU-a nalazi se na proizvodu, čitljiv je i jasno vidljiv.
         Podnositelj se zahtjeva može odlučiti za uvrštenje neobaveznog tekstualnog polja na etiketi koje sadrži sljedeći tekst:

                     —

                     ograničeni učinak na vodeni okoliš,

                     —

                     ograničena količina opasnih tvari,

                     —

                     provedeno ispitivanje učinkovitosti čišćenja.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda ili dizajna ambalaže na kojem je postavljen znak za okoliš EU-a.

            (1)  Uredba (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanje proizvoda na tržište i o stavljanju izvan snage Uredbe (EEZ) br. 339/93 (SL L 218, 13.8.2008., str. 30.).

            (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            (*1)  „nema granične vrijednosti” znači: neovisno o koncentraciji, sve namjerno dodane tvari, nusproizvodi i nečistoće od sirovina (analitička granica detekcije).

            (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

            (4)  Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

            (5)  Uredba (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (SL L 342, 22.12.2009., str. 59.).

            (*2)  Uključujući stabilizatore i druge pomoćne tvari u pripravcima.

            (*3)  U koncentracijama nižima od 0,2 % u sirovini uz uvjet da je ukupna koncentracija u konačnom proizvodu niža od 0,10 %.

            (6)  Dostupno na internetskoj stranici Međunarodnog udruženja za mirise, http://www.ifraorg.org.

            (7)  Direktiva 2000/54/EZ od 18. rujna 2000. o zaštiti radnika od rizika povezanih s izlaganjem biološkim agensima na radu (sedma pojedinačna direktiva u smislu članka 16. stavka 1. Direktive 89/391/EEZ) (SL L 262, 17.10.2000., str. 21.).

            (*4)  EVA – etilen-vinil-acetat, HDPE – polietilen visoke gustoće, PET – polietilen-tereftalat, PETG – polietilen-tereftalat promijenjenog glikola, PP – polipropilen, PS – polistiren, PVC – polivinil-klorid.

            (8)  Dostupno na: http://ec.europa.eu/environment/ecolabel/documents/performance_test_cleaners.pdf.


title: Odluka (EU) 2015/2248 Europskog parlamenta i Vijeća od 28. listopada 2015. o aktivaciji instrumenta fleksibilnosti za hitne proračunske mjere u okviru Europskog migracijskog programa

text:
               4.12.2015

               HR

               Službeni list Europske unije

               L 318/36

         ODLUKA (EU) 2015/2248 EUROPSKOG PARLAMENTA I VIJEĆA
   od 28. listopada 2015.
   o aktivaciji instrumenta fleksibilnosti za hitne proračunske mjere u okviru Europskog migracijskog programa
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Međuinstitucijski sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 12.,
   uzimajući u obzir prijedlog Europske komisije,
   budući da:

               (1)

               Člankom 11. Uredbe Vijeća (EU, Euratom) br. 1311/2013 (2) omogućuje se aktivacija instrumenta fleksibilnosti u okviru godišnje gornje granice od 471 milijuna EUR (u cijenama iz 2011.) radi financiranja jasno utvrđenih rashoda koji se nisu mogli financirati u okviru gornjih granica raspoloživih za jedan ili više drugih naslova.

               (2)

               Nakon što su razmotrene sve mogućnosti preraspodjele odobrenih sredstava u skladu s gornjom granicom rashoda iz naslova 3. (Sigurnost i građanstvo) čini se da je potrebno aktivirati instrument fleksibilnosti za dopunu financiranja u općem proračunu Europske unije za financijsku godinu 2015. u iznosu od 66,1 milijuna EUR kako bi se financirale mjere u području migracija.

               (3)

               Odobrena sredstva za plaćanje koja odgovaraju aktivaciji instrumenta fleksibilnosti iznose 52,9 milijuna EUR za 2016. i 13,2 milijuna EUR za 2017. godinu,

         DONIJELI SU OVU ODLUKU:
   Članak 1.
   U općem proračunu Europske unije za financijsku godinu 2015. instrument fleksibilnosti koristi se za osiguravanje iznosa od 66,1 milijuna EUR za odobrena sredstva za preuzete obveze iz naslova 3. (Sigurnost i građanstvo).
   Taj iznos upotrebljava se za financiranje mjera za upravljanje izbjegličkom krizom.
   Odobrena sredstva za plaćanje koja odgovaraju aktivaciji instrumenta fleksibilnosti iznose 52,9 milijuna EUR za 2016. i 13,2 milijuna EUR za 2017. godinu.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu 28. listopada 2015.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  SL C 373, 20.12.2013., str. 1.

      (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).